Ministru kabineta noteikumu projekta

„Kārtība, kādā valsts budžetā sabiedriskā transporta pakalpojumu nodrošināšanai reģionālajos vietējās nozīmes maršrutos paredzētos līdzekļus sadala starp plānošanas reģioniem”

sākotnējā ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Sabiedriskā transporta pakalpojumu likuma 11.panta otrās daļas 3.apakšpunkts. |
|  2. | Pašreizējā situācija un problēmas | Saskaņā ar Sabiedriskā transporta pakalpojumu likuma Pārejas noteikumu 14.punktu ar 2010.gada 1.janvāri rajonu pašvaldību funkcijas sabiedriskā transporta pakalpojumu organizēšanā pārņem plānošanas reģioni, līdz ar to pārņemot arī pienākumu attiecībā uz valsts budžeta līdzekļu racionālu izmantošanu un apsaimniekošanu, organizējot sabiedriskā transporta pakalpojumus reģionālos vietējās nozīmes maršrutos.Pašlaik katrā plānošanas reģionā ir atšķirīga sociālekonomiskā situācija, ņemot vērā bezdarba līmeni, valsts un pašvaldību, medicīnas un izglītības iestāžu skaitu, kā arī ceļu stāvokli. Līdz ar to pārvadātāju zaudējumi ir atkarīgi no minētajiem apstākļiem.Ņemot vērā plānošanas reģionu izteikto viedokli, ka spēkā esošie 2009.gada 22.decembra Ministru kabineta noteikumi Nr.1614 „Noteikumi par valsts budžeta līdzekļu sadalīšanu plānošanas reģioniem sabiedriskā transporta pakalpojumu nodrošināšanai reģionālajos vietējās nozīmes maršrutos” neveicina sabiedriskā transporta pakalpojumu sniedzēju reģionālajā vietējās nozīmes maršrutu tīklā darbības efektivitātes paaugstināšanu, jo, sadalot dotācijas plānošanas reģioniem nākamajam kalendāra gadam, tiek ņemti vērā iepriekšējā gada  pirmo trīs ceturkšņu faktiskie zaudējumi. Līdz ar to lielāka dotācijas daļa tiek piešķirta plānošanas reģionam, kam bijuši lielākie zaudējumi, bet sabiedriskā transporta pakalpojumu sniedzēji nav ieinteresēti samazināt zaudējumu un viena kilometra pašizmaksas apmēru. Sadalot dotāciju plānošanas reģioniem, otra dotācijas daļa tiek koriģēta, pamatojoties uz plānošanas reģionu rādītājiem (iedzīvotāju blīvums, skolu skaits, grants ceļu īpatsvars, bezdarba līmenis, strādājošo vidējā darba samaksa, valsts un pašvaldību iestāžu skaits, ārstniecības iestāžu skaits) piemērotajiem koeficientiem. Ņemot vērā lielo koeficientu skaitu (kopā 7) un koeficientu noteikšanas kārtību, dotācija starp plānošanas reģioniem netiek sadalīta objektīvi. Ņemot vērā plānošanas reģionu izteiktos priekšlikumus dotāciju sadalei starp plānošanas reģioniem, ir izstrādāti Ministru kabineta noteikumi, kas paredz pilnībā mainīt pašreiz spēkā esošo dotāciju sadales kārtību plānošanas reģioniem. Dotāciju sadales kārtība paredz piešķirt lielāku dotāciju plānošanas reģionam, kurš iepriekšējā pārskata periodā ir strādājis efektīvāk, t.i., ar zemāku vidējo viena kilometra pašizmaksu. Metodikā ir paredzēts samazināt kritēriju skaitu un mainīt kritērijus, kas tiek ņemti vērā dotāciju sadalē. Līdz ar to rādītāju skaits ir samazināts līdz 5 (viena kilometra pašizmaksa, ieņēmumi uz vienu kilometru, grants ceļu īpatsvars, vidējais autobusu noslogojums, sociālo objektu skaits). Metodika paredz noteikt rādītāju īpatsvaru aprēķinā, tā kādam no kritērijiem piešķirot lielāku nozīmi un kādam mazāku nozīmi.  |
|  3. | Saistītie politikas ietekmes novērtējumi un pētījumi | Projekts šo jomu neskar. |
|  4. | Tiesiskā regulējuma mērķis un būtība | Ministru kabineta noteikumu projekts nosaka sabiedriskā transporta pakalpojumu nodrošināšanai paredzēto valsts budžeta līdzekļu sadales kārtību starp plānošanas reģioniem zaudējumu segšanai pārvadātājiem reģionālajā vietējās nozīmes maršrutu tīklā.Ministru kabineta noteikumi paredz pilnībā mainīt pašreiz spēkā esošo dotāciju sadales kārtību plānošanas reģioniem. Metodikā ir paredzēts samazināt kritēriju skaitu un mainīt kritērijus, kas tiek ņemti vērā dotāciju sadalē. Līdz ar to rādītāju skaits ir samazināts līdz 5 (viena kilometra pašizmaksa, ieņēmumi uz vienu kilometru, grants ceļu īpatsvars, vidējais autobusu noslogojums, sociālo objektu skaits). Metodika paredz noteikt rādītāju īpatsvaru aprēķinā, tā kādam no kritērijiem piešķirot lielāku nozīmi un kādam mazāku nozīmi. Ar izstrādātajiem Ministru kabineta noteikumiem, veicot finansējuma sadali plānošanas reģioniem nākamajam kalendāra gadam, valsts sabiedrība ar ierobežotu atbildību „Autotransporta direkcija” vairs neņems vērā sekojošu informāciju – pārvadātāju zaudējumi, iedzīvotāju blīvums, bezdarba līmenis, strādājošo vidējā darba samaksa, taču papildus tiks ņemti vērā sekojoši parametri - pārvadātāju viena kilometra pašizmaksa, ieņēmumi uz vienu kilometru, vidējais autobusu noslogojums.Ministru kabineta noteikumu projektā paredzētā jaunā valsts budžeta līdzekļu sadales sistēma starp plānošanas reģioniem zaudējumu segšanai pārvadātājiem reģionālajā vietējās nozīmes maršruta tīklā tieši neietekmēs sabiedriskā transporta pakalpojumu nodrošināšanu un sabiedriskā transporta pakalpojumu pieejamību reģionālajos vietējās nozīmes maršrutos.  |
|  5. | Projekta izstrādē iesaistītās institūcijas | Satiksmes ministrija, valsts sabiedrība ar ierobežotu atbildību „Autotransporta direkcija” un plānošanas reģioni. |
|  6. | Iemesli, kādēļ netika nodrošināta sabiedrības līdzdalība | Ministru kabineta noteikumu projekts tieši skar plānošanas reģionu funkciju veikšanu, tādēļ sabiedrības līdzdalība projekta sagatavošanā nav nepieciešama. |
|  7. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedriskā transporta pakalpojumu lietotāji vietējos reģionālās nozīmes maršrutos.. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts tiešu finansiālo ietekmi nerada. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts sabiedrība ar ierobežotu atbildību „Autotransporta direkcija”, plānošanas reģioni. |
| 2. | Projekta izpildes ietekme uz pārvaldes funkcijām | Noteikumu projekts neietekmēs pārvaldes funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu projekts neietekmē pārvaldes institucionālo struktūru. Noteikumu projekts neparedz jaunu institūciju izveidi. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu projekts neietekmē pārvaldes institucionālo struktūru. Noteikumu projekts neparedz esošu institūciju likvidāciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu projekts neietekmē pārvaldes institucionālo struktūru. Noteikumu projekts neparedz esošu institūciju reorganizāciju. |
| 6. | Cita informācija | Nav |

 Anotācijas III, IV, V un VI sadaļa – projekts šo jomu neskar.

 Satiksmes ministrs A.Ronis

Vīza:

Valsts sekretārs A.Matīss

16.11.2011. 10:11

847

I.Girucka; 67028381

iveta.girucka@sam.gov.lv

V.Leonova; 67686492

vizma.leonova@atd.lv